
R E P U B L I K A  H R V A T S K A

R J E Š E N J E

	Trgovački sud u Osijeku, po sudskom savjetniku Augustinu Jalšovec, u skraćenom stečajnom postupku povodom zahtjeva FINANCIJSKE AGENCIJE, OIB: 85821130368, RC OSIJEK, Podružnica Osijek, L. Jagera 3, i vjerovnika Republike Hrvatske, Ministarstva financija, Porezne uprave, Područnog ureda Slavonije i Baranje, OIB: 18683136487, zastupan po Županijskom državnom odvjetništvu u Osijeku, nad dužnikom  PANJIK j.d.o.o. za poljoprivredu i mljekarstvo, Široko Polje, Kolodvorska 93, MBS: 030146221, OIB: 83454281172,  dana 19. lipnja 2018.,       

    
    r i j e š i o   j e

	
I. OBUSTAVLJA SE  skraćeni stečajni postupak nad dužnikom  PANJIK j.d.o.o. za poljoprivredu i mljekarstvo, Široko Polje, Kolodvorska 93, MBS: 030146221, OIB: 83454281172,  a prijedlog FINE RC Osijek,  od 4. travnja  2018.  za provedbu skraćenog stečajnog postupka se odbacuje.

II. Odbacuje se prijedlog vjerovnika Republike Hrvatske Ministarstva financija Porezne uprave, OIB: 18683136487,  od 14. svibnja 2018. za otvaranje stečajnog postupka. 

Obrazloženje

	Prijedlogom od 4. travnja 2018.  FINA RC Osijek je predložila otvaranje skraćenog stečajnog postupka za dužnika PANJIK j.d.o.o. za poljoprivredu i mljekarstvo, Široko Polje, Kolodvorska 93, MBS: 030146221, OIB: 83454281172,   navodeći da dužnik na dan  3. travnja  2018.  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 72.504,17  kn te da nema  zaposlenih.

	Dana 14. svibnja 2018. zaprimljen je i prijedlog RH Ministarstva financija, Porezne uprave Osijek, zastupane po Županijskom državnom odvjetništvu u Osijeku za otvaranje stečajnog postupka iz razloga što isti ima prema dužniku tražbinu u iznosu od 11.219,37 kn. 

Uvidom u dokumentaciju koja se nalazi u spisu – potvrdu o blokadi računa i novčanih sredstava ovršenika,  izdanu od FINA RC Osijek od 11. lipnja 2018.  (list 32 spisa)  sud je 

utvrdio da dužnik nije blokiran odnosno da je stanje nepodmirenih obveza dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog 
zakona ("Narodne novine" broj: 71/15) a kako bi se nad istim mogao provoditi skraćeni stečajni postupak, a slijedom toga niti  stečajni postupak. 

Naime, sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.




                                               U Osijeku 19. lipnja  2018.  


 Zapisničar:                                                                                  		
Gordana Harc 							                 
      SUDSKI SAVJETNIK 
									Augustin Jalšovec v.r. 

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu  Trgovačkom sudu  u Osijeku  u roku od 8 dana pismeno u 3 primjerka. 

